钦定古今图书集成/理学汇编/学行典/第249卷 > 汪嘉宾
## 钦定古今图书集成/理学汇编/学行典/第249卷 > 汪嘉宾

按《休宁县志》：“汪嘉宾，字守敬，后街人。家贫力学，籍邑
庠，奉亲竭孝，严事兄嫂，而以笔耕所入为同爨费。肃
雍一堂，严师范，方正自持，凛不可夺。自以亲丧不能
具帛，终身不受帛。及门寒士，却贽多成材。善诗词行
草。尝有祖墓侵于豪，奋质有司，不恤利害，义闻倾一
邑。先后及门者数百人，每令寻思下学上达之旨，私”
谥为“敦伦夫子。”